Škola v prírode na Slovensku

Verejnoprospešná nadácia Zväzu Slovákov v Maďarsku (VPN ZSM) vypisuje v rámci programu Poznaj svoje korene - Škola v prírode na Slovensku súbeh pre slovenské národnostné školy. Finančnú podporu poskytla vláda SR na základe dohody medzi vládou SR a vládou MR o vzájomnej podpore národností v oblasti vzdelávania a kultúry.

Cieľ: V slovenskom prostredí zabezpečiť pre žiakov slovenských národnostných škôl možnosť zdokonaľovať sa v slovenskom jazyku; prehlbovať si citovú spolupatričnosť k slovenskému národu; pripraviť sa na štátnu skúšku zo slovenského jazyka; spoznávať históriu, kultúru a prírodné krásy Slovenska. Spoznať krajanov - žiakov slovenskej národnosti z iných krajín a využívať znalosti zo slovenského jazyka vo vzájomnej komunikácii.

Termíny
1. turnus: od 4. septembra do 11. septembra 2016 (pre žiakov 5.-8. ročníka ZŠ)
2. turnus: od 11. septembra do 18. septembra 2016 (pre žiakov 5.-8. ročníka ZŠ)
3. turnus: od 18. septembra do 25. septembra 2016 (pre žiakov 5.-8. ročníka ZŠ)
4. turnus: od 25. septembra do 2. októbra 2016 (pre žiakov 5.-8. ročníka ZŠ)
5. turnus: od 2. októbra do 9. októbra 2016 (pre stredo- a vysokoškolákov)

Miesto: RZ PONIKLEC v Hronci pri Brezne.

Pedagogický dozor: pedagógovia - slovenčinári zo škôl, ktoré sa zapoja do programu
Prepravu autobusom Budapešť - Hronec - Budapešť zabezpečuje a hradí VPN ZSM.

Súbeh musí obsahovať:
- názov a adresu školy,
- požadovaný termín (v záujme využitia všetkých termínov si kuratórium vyhradzuje právo na zmenu termínu),
- počet žiakov - uvedenie ročníkov,
- mená sprevádzajúcich pedagógov.

Termín odoslania projektov: do 31. mája 2016

Súbehy treba zaslať elektronickou poštou na adresu: e.b.ruzsenka@gmail.com.
Správna rada kuratória VPN ZSM vedením školy v prírode na Slovensku poverila Ruženku Egyedovú Baránekovú, u ktorej získate ďalšie informácie - č. tel.: +36 30 928 7599. Usporiadatelia Školy v prírode uprednostňujú súbehy škôl, ktoré sa pravidelne zapájajú do slovenských súťažných prehliadok v Maďarsku.